b'\n_START_ARTICLE_\nMladinska pesem Evrovizije\n_START_PARAGRAPH_\nMladinska pesem Evrovizije (angle\xc5\xa1ko Junior Eurovision Song Contest) je pevsko tekmovanje otrok, starih od 10 do 15 let, ki vsako leto poteka v drugem evropskem mestu. Tekmovanje organizira Evropska radiodifuzna zveza, na tekmovanju pa vsaka sodelujo\xc4\x8da dr\xc5\xbeava tekmuje z eno pesmijo, ki mora biti zapeta v svojem jeziku (posamezni deli pesmi smejo biti zapeti v drugem jeziku). Podobna pravila glede jezika so veljala tudi za obi\xc4\x8dajno Pesem Evrovizije med letoma 1966 in 1972 ter kasneje med 1977 in 1998. Izvajalec mora biti dr\xc5\xbeavljan dr\xc5\xbeave, ki jo zastopa, ali v njej \xc5\xbeiveti vsaj dve leti.'